《岱宗之什四章》
明代·王世贞

瞻彼岱宗，伏云濛濛。有美君子，言栖其宫。峰何峛崺厜且㠑，彼君子哉。

瞻彼济濑，伏流濊濊。有美淑人，言卜其舍。水何奫沦清且涟，彼淑人哉。

自我不睹，徂寒迨暑。药房翛翛，粉泽如赭。岂无令颜，谁适子处。

自我不睹，徂暑再寒。蕙轩䡅䡅，粉泽如丹。岂无皓齿，谁发子叹。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。